Wniosk w kòżdi sprawie pòpiérało kòl 300–400 lëdzy. To ju mòże wpłënąc na ùrzãdników. Òkróm te, nie twòrzimë „aferów”, a nasze pismiona to nié òbwinë czë domôganié sã czegòs, le analiza problemów i bédënk jich rozrzeszeniô. Jidze nama ò dialog i partnerstwò. Téż òb czas realizacji inwesticji – wezmë na to ùcwiardzywaniô drogów. Mieszkańcë i môlowé pòdjimiznë zagwësniwają materiôł, a gmina dopłôcô na robòtã. Samòrządzëna to pòspólnota mieszkańców. Ni ma pòdzélu na „më” i „òni”. Na najich pòtkaniach le rôz szło na òstré z Szôłtëską Radzëzną. Pòjawiło sã pôrã lëdzy, chtërny mielë kònkretné żądania. Problem w tim, że bëlë òni przënãcony do tegò, że zwënégòwac mòżna cos leno biôtką, a nié rozmòwą – wspòminô Fópka.